Държавен вестник, бр. 81, 2002 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  81
1. подробен план за определяне предмета и
целта на дейност за срока, за който се иска из-
даване на разрешение;
2. документ, установяващ наличието на фи-
нансови средства за постигане целите на дей-
ността;
3. препис от решението на съда, ако има
съдебна регистрация;
4. свидетелство за съдимост;
5. медицинско удостоверение;
6. други документи, които се изискват по
силата на нормативните актове, регламентира-
щи съответния вид дейност с нестопанска цел,
ако такива са необходими;
7. два броя снимки, размер 3Ч4, пълен фас.
(2) Документите по ал. 1 се заверяват и лега-
лизират по съответния ред.
Чл. 6. (1) Министърът на правосъдието се
произнася с решение в едномесечен срок от
получаване на документите за издаване на раз-
решение или отказ, за което се уведомява кан-
дидатът на посочения от него адрес.
(2) Кандидатът получава решението по ал. 1
от дипломатическото или консулското пред-
ставителство, приело документите по чл. 5, ал. 1.
Чл. 7. Разрешението за извършване на дей-
ност с нестопанска цел се издава в 7-дневен срок
от датата на представяне на документ за плате-
на държавна такса в размер, определен от Ми-
нистерския съвет, и лично се получава от кан-
дидата в Министерството на правосъдието.
Чл. 8. (1) Молбата за продължаване на раз-
решение за извършване на дейност с нестопан-
ска цел заедно с необходимите документи се
подава не по-късно от един месец преди изти-
чане на действащото разрешение.
(2) Чужденец, който кандидатства за про-
дължаване на разрешението за извършване на
дейност с нестопанска цел, освен документите
по чл. 5, ал. 1 представя: документ за платена
държавна такса в размер, определен с акт на
Министерския съвет, отчет за изпълнение пла-
на за дейността, както и документ, че няма
данъчни задължения.
(3) Разрешението за продължаване срока за
извършване на дейност с нестопанска цел се
получава лично от чужденеца в Министерство-
то на правосъдието след представяне на доку-
мент за платена държавна такса.
Чл. 9. В случай на изгубване или поврежда-
не на разрешението за извършване на дейност
с нестопанска цел по молба на лицето се издава
дубликат след представяне документ за плате-
на държавна такса.
Чл. 10. Отказва се издаване или продължа-
ване на разрешение за извършване на дейност
с нестопанска цел в следните случаи:
1. кандидатът не е подал необходимите до-
кументи по чл. 5, ал. 1 или чл. 8, ал. 2;
2. представеният план за дейността или отче-
та за неговото изпълнение са необосновани или
са с недоказана общественополезна дейност;
3. от представените документи е видно, че
кандидатът има намерение да извършва работа
по трудово правоотношение;
4. кандидатът е подал документи преди из-
тичане на 12 месеца от датата на отнемане на
последното разрешение за извършване на дей-
ност с нестопанска цел;
5. кандидатът пребивава в Република Бълга-
рия краткосрочно;
6. по отношение на кандидата е наложено
ограничение за издаване на виза и за влизане в
страната или е наложена принудителна адми-
нистративна мярка на основание чл. 10 или чл. 11
от Закона за чужденците в Република България.
Чл. 11. (1) Чужденец, който изпадне във вре-
менно затруднение или невъзможност за из-
вършване на дейността с нестопанска цел, е
длъжен да уведоми министъра на правосъдие-
то в 7-дневен срок.
(2) При отпадане на причините, предизвика-
ли временно затруднение на дейността му, чуж-
денецът уведомява министъра на правосъдие-
то в 7-дневен срок.
Чл. 12. (1) Разрешението за извършване на
дейност с нестопанска цел се отнема с решение
на министъра на правосъдието, когато:
1. чужденецът е заявил неверни лични данни
или информация;
2. лицето изпадне в затруднение или невъз-
можност за извършване на дейността за повече
от 6 месеца за последните 12 месеца;
3. в случай на неизпълнение на данъчните си
задължения;
4. когато след издаване на разрешението за
извършване на дейност с нестопанска цел на
чужденеца е наложена принудителна админис-
тративна мярка или е отказано продължаване
на срока за пребиваване в страната на основа-
ние чл. 10 или чл. 11 от Закона за чужденците в
Република България.
(2) Лицето се уведомява писмено за отнема-
не на разрешението в тридневен срок.
Г л а в а  т р е т а
РЕГИСТРАЦИЯ, УВЕДОМЯВАНЕ НА СЛУЖ-
БИТЕ ЗА АДМИНИСТРАТИВЕН КОНТРОЛ
НА ЧУЖДЕНЦИ
Чл. 13. В Централния регистър на юриди-
ческите лица с нестопанска цел при Министер-
ството на правосъдието се завежда специален
регистър, в който за всеки чужденец се вписват
данните от:
1. първоначалната молба за издаване на раз-
решение;
2. молбата за продължаване на издаденото
разрешение;
3. решенията за издаване, отказ за издаване
на разрешения, продължаване, отказ за продъл-
жаване и отнемане на разрешение;
4. издаденото разрешение.
Чл. 14. Министерството на правосъдието
уведомява в тридневен срок службите за ад-
министративен контрол на чужденците в Ми-
нистерството на вътрешните работи и Минис-
терството на външните работи за обстоятел-
ствата по чл. 13.